CELEX: 62009CN0459
Language: hu
Date: 2009-11-24 00:00:00
Title: C-459/09. P. sz. ügy: Az Elsőfokú Bíróság (hetedik tanács) T-458/07. sz., Dominio de la Vega, S.L. kontra Belső Piaci Harmonizációs Hivatal (védjegyek és formatervezési minták) (OHIM) és Ambrosio Velasco, S.A. ügyben 2009. szeptember 16-án hozott ítélete ellen a Dominio de la Vega, S.L. által 2009. november 24-én benyújtott fellebbezés

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/35
            
         Az Elsőfokú Bíróság (hetedik tanács) T-458/07. sz., Dominio de la Vega, S.L. kontra Belső Piaci Harmonizációs Hivatal (védjegyek és formatervezési minták) (OHIM) és Ambrosio Velasco, S.A. ügyben 2009. szeptember 16-án hozott ítélete ellen a Dominio de la Vega, S.L. által 2009. november 24-én benyújtott fellebbezés
   (C-459/09. P. sz. ügy)
   2010/C 24/64
   Az eljárás nyelve: spanyol
   
      Felek
   
   
      Fellebbező: Dominio de la Vega, S.L. (képviselők: E. Caballero Oliver és A. Sanz-Bermell y Martínez ügyvédek)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM), és Ambrosio Velasco, S.A.
   
      A fellebbező kérelmei
   
   
               —
            
            
               A Bíróság helyezze teljes egészében hatályon kívül a T-458/07. sz. ügyben 2009. szeptember 16-án hozott ítéletet; és ennek alapján,
            
         
               —
            
            
               hozzon jogerős döntést az ügyben, megállapítva a szóban forgó két megjelölés közötti hasonlóság hiányát, és ennek következtében az összetévesztés veszélyének hiányát, helyt adva a 33. osztályra vonatkozó 2 789 576. sz. „Dominio de la Vega” közösségi védjegy oltalmának, mivel az nem ütközik a 40/1994 rendelet (1), jelenleg 201/2009 rendelet (2) 8. cikke (1) bekezdésének b) pontjában foglalt kizáró okokba.
            
         
               —
            
            
               amennyiben szükséges, másodlagos jelleggel, utalja vissza döntéshozatalra az Európai Közösségek Elsőfokú Bírósága elé az ügyet annak érdekében, hogy az a Bíróságot kötő szempontok alapján hozzon ítéletet;
            
         
               —
            
            
               az OHIM-ot és a másik felet kötelezze a jelen eljárás, valamint az Elsőfokú Bíróság előtti eljárás költségeinek viselésére.
            
         
      Jogalapok és fontosabb érvek
   
   
               1.
            
            
               A korábbi 40/94, jelenleg 201/2009 rendelet 8. cikke (1) bekezdése b) pontjának, valamint (2) bekezdése i. és ii. alpontjának megsértése. A felszólalás tárgyát képező korábbi védjegy a közösségi védjegy. A megtámadott határozat jogi hibában szenved, figyelmen kívül hagyja a védjegy közösségi jellegét, azáltal, hogy tévesen és a közösségi védjegyrendeletben foglaltakkal ellentétesen határozza meg az összetéveszthetőség értékelése szempontjából figyelembe veendő közönséget.
            
         
               2.
            
            
               Jogi hiba a beterjesztett iratok értékelésénél és elfogadásának megtagadásánál, amelynek következményeként a spanyol fogyasztók szemszögéből vett összetéveszthetőséget tévesen értékelték. Az Elsőfokú Bíróság elferdítette a bizonyítékokat, amelyek a védjegyek spanyolországi együttélését igazolják, ami az említett, a 40/94, jelenleg 201/2009 rendelet 8. cikke (1) bekezdése b) pontjának megsértéséből álló jogi hibához vezetett.
            
         
      (1)  A közösségi védjegyről szóló, 1993. december 20-i 40/94/EK módosított tanácsi rendelet (HL 1994. L 11., 1. o.; magyar nyelvű különkiadás 17. fejezet, 1. kötet, 146. o.)
   
      (2)  A közösségi védjegyről szóló, 2009. február 26-i 207/2009/EK tanácsi rendelet (HL L 78., 1. o.)